האוניברסיטה הלאומית של אירלנד

האוניברסיטה הלאומית של אירלנד (באנגלית: The National University of Ireland‏ (NUI); באירית: Ollscoil na hÉireann), היא מערכת של אוניברסיטאות פדרליות לאומיות וקולג'ים מוכרים, שהוקמו באירלנד בעקבות "חוק האוניברסיטאות האיריות" (1908). האוניברסיטאות הן עצמאיות בכל המובנים, מלבד הענקת התארים האקדמיים, המבוצעת על ידי המושב המרכזי של האוניברסיטה הלאומית בדבלין. לאוניברסיטה ארבעה סניפים מרכזיים בדבלין, קורק, גולוויי ומיינות', וכן חמישה קולג'ים בדבלין ובשאנון. בסיס האוניברסיטה במספר קולג'ים שהוקמו ב-1845 בקורק, גאלוויי ובלפסט, אוחדו ב-1849 ועברו מספר גלגולים, עד שברפורמות של 1908 הן הופרדו מ"אוניברסיטת המלכה של בלפסט" והפכו ל"אוניברסיטה הלאומית". ברפורמות של 1997 צורפו אליה מספר פקולטות במיינות'. האוניברסיטה חברה בקבוצת קוימברה. קישורים חיצוניים אתר האינטרנט הרשמי של האוניברסיטה הלאומית של אירלנד (באנגלית) האוניברסיטה הלאומית של אירלנד, ברשת החברתית פייסבוק האוניברסיטה הלאומית של אירלנד, ברשת החברתית X (טוויטר) האוניברסיטה הלאומית של אירלנד, באתר אנציקלופדיה בריטניקה (באנגלית)